**DIRECȚIA TRANSPORT NAVAL**

 Nr.

 Data:

 REFERAT DE APROBARE

**a Ordinului ministrului transporturilor pentru aprobarea planului de acţiune actualizat aferent hărţilor strategice de zgomot revizuite în portul Constanţa**

Directiva 2002/49/CE privind evaluarea şi gestionarea zgomotului ambiant transpusă în legislaţia naţională prin *Hotărârea Guvernului nr. 321/2005 privind evaluarea şi gestionarea zgomotului ambiant* asigură cadrul legal în temeiul căruia se realizează cartarea zgomotului ambiant, se elaborează şi se reactualizează hărţile strategice de zgomot şi planurile de acţiune aferente.

Directiva (UE) 2015/996 a Comisiei din 19 mai 2015 de stabilire a unor metode comune de evaluare a zgomotului, în conformitate cu Directiva 2002/49/CE a Parlamentului European și a Consiliului acestora, aduce modificări asupra metodelor interimare de evaluare din anexa II din Directiva 2002/49/CE cu alte metode comune, stabilind o abordare comună pentru evitarea, prevenirea sau reducerea, în funcție de priorități, a efectelor nocive, inclusiv a disconfortului, provocate de expunerea la zgomotul ambiental.

Legea nr. 121/2019 privind evaluarea şi gestionarea zgomotului ambiant, în vigoare de la 26 iulie 2019 transpune prevederile Directivei 2002/49/CE privind evaluarea şi gestiunea zgomotului ambiental şi ale anexei la Directiva (UE) 2015/996.

Această lege abordează unitar la nivel naţional evitarea, prevenirea sau reducerea efectelor dăunătoare, inclusiv a disconfortului, cauzate de expunerea populaţiei la zgomotul ambiant, prin implementarea progresivă a măsurilor prevăzute:

- determinarea expunerii la zgomotul ambiant, prin realizarea cartării zgomotului cu metodele de evaluare prevăzute în prezenta lege;

- asigurarea accesului publicului la informaţiile cu privire la zgomotul ambiant şi la efectele sale;

**-** adoptarea, pe baza rezultatelor cartării zgomotului, a planurilor de acţiune pentru prevenirea şi reducerea zgomotului ambiant, unde este cazul, în special acolo unde nivelurile de expunere pot cauza efecte dăunătoare asupra sănătăţii umane, şi pentru a menţine nivelurile zgomotului ambiant sub valorile - limită în situaţia în care acestea nu sunt depăşite,  precum și

-responsabilităţile tuturor autorităţilor pentru implementarea directivei.

Potrivit art. **93.din** Legea nr. 121/2019 “*Autorităţile publice şi operatorii economici care la data intrării în vigoare a prezentei legi nu şi-au îndeplinit obligaţiile de realizare a hărţilor strategice de zgomot şi a planurilor de acţiune în conformitate cu prevederile Hotărârii Guvernului* *nr. 321/2005**, republicată, cu modificările şi completările ulterioare, au obligaţia să îndeplinească aceste obligaţii până la data de* ***30 septembrie 2019****.”*

În vederea îndeplinirii acestor obligaţii ale CN APM SA Constanţa, a fost analizată și reactualizată documentaţia corespunzătoare hărţilor strategice de zgomot şi a planului de acţiune pentru prevenirea și reducerea zgomotului ambiant în portul Constanţa de către S.C.ACCON Environment – S.R.L.

Dezbaterea publică privind reactualizarea hărților de zgomot pentru portul Constanța și revizuirea planului de acțiune aferent a fost organizată în data de 14.06.2018 și s-a desfășurat în incinta port Gara Maritimă a CN APM SA Constanţa (conform datelor din procesul-verbal încheiat ca urmare a dezbaterii publice din data de 14.06.2018 și tabelul cu participanții).

Documentaţia tehnică elaborată de către SC ACCON Environment SRL pentru CN APM SA Constanţa a fost depusă la Agenţia pentru Protecţia Mediului Constanţa (cu adresa nr.43648/01.11.2018 înregistrata la APM Constanţa cu nr.6891/05.11.2018) în vederea reevaluării hărţilor strategice de zgomot şi a rapoartelor aferente, precum şi a planului de acţiune pentru acestea de către comisia constituită în cadrul Agenţiei pentru Protecţia Mediului Constanţa.

De asemenea, în vederea verificării criteriilor utilizate la elaborarea planului de acţiune şi analizării acestuia conform prevederilor HG 321/2005 republicată cu modificările şi completările ulterioare, comisia a constatat ca planul de acţiune pentru portul Constanţa respectă Anexa nr. 6 „Cerinţe minime pentru planurile de acţiune” din HG 321/2005 republicată cu modificările şi completările ulterioare (adresa atașată a APM Constanța nr. 47184 din data de 23.11.2018).

În vederea raportării la Comisia Europeană este necesară aprobarea hărților strategice de zgomot revizuite pentru portul Constanta prin ordin al ministrului transporturilor, în conformitate cu prevederile art. **75. din Legea nr. 121/2019 -**   Ministerul Transporturilor aprobă prin ordin datele aferente hărţilor de zgomot, potrivit prevederilor art. 66 aliniatul d):

*“ Art. 66. -   Înainte ca autoritatea publică centrală pentru protecţia mediului să realizeze raportarea către Comisia Europeană se aprobă prin ordin al conducătorului autorităţii publice centrale pentru transporturi următoarele:*

*d) planurile de acţiune elaborate pentru porturile stabilite prin actul normativ care se elaborează conform* *art. 87**, aflate în administrarea Companiei Naţionale "Administraţia Porturilor Maritime" - S.A. Constanţa …   “*

Menționăm faptul că din motive tehnico - redacționale și din cauza complexității acestor documente nu considerăm necesară publicarea acestora în Monitorul Oficial al României.

**Planul de acţiune actualizat aferent hărţilor strategice de zgomot revizuite în portul Constanţa** se găsește postat pe pagina de internet a Companiei Naționale “Administraţia Porturilor Maritime” - S.A. Constanta, **www.portofconstantza.com**.

Având în vedere cele de mai sus, am elaborat prezentul proiect de ***Ordin al ministrului transporturilor pentru* aprobarea planului de acţiune actualizat aferent hărţilor strategice de zgomot revizuite în portul Constanţa** pe care, dacă sunteţi de acord, vă rugăm să îl aprobaţi.

**DIRECTOR**

 **Gabriela MURGEANU**